**Tlačová správa: Odvoz odpadu v Bratislave bude počas Veľkej noci realizovaný v upravenom režime**

**Bratislavská mestská spoločnosť Odvoz a likvidácia odpadu (OLO) aj v tomto roku zabezpečí odvoz odpadu počas veľkonočných sviatkov. Odvozy sa však budú vykonávať v upravenom režime.**

Na Veľký piatok 19.4.2019, v sobotu 20.4.2019 a v dňoch 23.4. – 27.4.2019 (utorok – sobota), bude odvoz odpadu v Bratislave prebiehať bez zmeny, podľa harmonogramu.

Odvoz zmesového komunálneho odpadu, triedeného odpadu a bioodpadu z hnedých zberných nádob nebude vykonaný na Veľkonočný pondelok 22.4.2019. Náhradné odvozy odpadu za Veľkonočný pondelok budú prebiehať nasledovne:

* Zmesový komunálny odpad z rodinných domov – v utorok 23.4.2019.
* Bioodpad z hnedých zberných nádob – v stredu 24.4.2019.
* Odvoz odpadu z bytových domov – v termínoch 20.4. – 27.4.2019.

Všetky náhradné odvozy odpadu za Veľkonočný pondelok budú ukončené najneskôr do soboty 27.4.2019.

Prosíme obyvateľov rodinných domov, aby svoje hnedé a čierne nádoby vyložili večer pred plánovaným odvozom odpadu a ponechali ich sprístupnené do vyprázdnenia.

Zberný dvor na Starej Ivánskej ceste 2 bude zatvorený na Veľký piatok 19.4. aj na Veľkonočný pondelok 22.4. V sobotu 20.4. bude zberný dvor otvorený bez zmeny, od 8.00 do 18.00 hod. Zberný dvor v Rači bude otvorený bez zmien, podľa harmonogramu.

Zákaznícke centrum bude zatvorené na Veľkonočný pondelok. Na Veľký piatok bude dostupné telefonicky na čísle 02/50 110 111 alebo e-mailom na zakazka@olo.sk v čase 7.00 – 12.00 hod.

Podrobné informácie je možné nájsť aj v tabuľke Odvoz odpadu počas veľkonočných sviatkov (viď. Príloha tlačovej správy).

V tomto roku spoločnosť OLO pripravila pre obyvateľov novinku. Náhradný odvoz za Veľkonočný pondelok si môžu zistiť priamo na [www.olo.sk](http://www.olo.sk) prostredníctvom aplikácie „Zistite si náhradný odvoz za Veľkonočný pondelok.“

**Pozor na falošných smetiarov, pracovníkov OLO spoznáte podľa sivo – oranžových uniforiem**

Nielen vo všedný deň, ale aj v čase vrcholiacich príprav na veľkonočné sviatky, sa o zber komunálneho odpadu v Bratislave starajú pracovníci spoločnosti OLO. Od pondelka do soboty vyráža do ulíc Bratislavy denne 56 posádok, ktoré odvážajú zmesový aj triedený odpad. Týždenne vykonajú takmer 80 000 odvozov a každá posádka vyprázdni denne v priemere 280 - 300 zberných nádob. Ich práca nie je jednoduchá. Je to práca za každého počasia, častokrát v zložitých situáciách a vykonávajú ju veľmi zodpovedne. Dobré meno našich pracovníkov, sa však najmä pred sviatkami, snažia pokaziť takzvaní falošní smetiari – vinšovníci, oblečení vo falošných uniformách, ktorí od občanov žiadajú peňažnú pozornosť. Spoločnosť OLO sa od týchto aktivít aj osôb dištancuje a upozorňujeme, že naši pracovníci majú takúto činnosť zakázanú a v žiadnom prípade od občanov nepýtajú peňažnú hotovosť ani iné dary. Našich pracovníkov spoznáte podľa sivo - oranžových uniforiem s logom OLO. Tie sú zladené s farbou zberového vozidla a zároveň aj so samotným logom našej spoločnosti.

V prípade, že falošných smetiarov stretnete, nič im nedávajte a informujte, prosím, naše Zákaznícke centrum telefonicky na 02/50 110 111 alebo e-mailom na podnety@olo.sk. Pomôžte nám ich identifikovať fotografiou, prípadne identifikáciou automobilu, ktorým sa priviezli.

Spoločnosť OLO želá všetkým obyvateľom Bratislavy krásne a pokojné veľkonočné sviatky.

**Príloha: Odvoz odpadu počas veľkonočných sviatkov**

|  |  |  |  |  |
| --- | --- | --- | --- | --- |
| **Dátum** | **Deň** | **Zákaznícke centrum** | **Odvoz zmesového komunálneho, triedeného odpadu a bioodpadu z hnedých nádob** | **Zberný dvor, Stará Ivánska cesta 2** |
| 19.4.2019  | **Veľký piatok** | **7.00 – 12.00\*** | podľa harmonogramu | **zatvorený** |
| 20.4.2019 | **sobota** | zatvorené | podľa harmonogramu | 8.00 – 18.00 |
| 21.4.2019 | **nedeľa** | zatvorené | nerealizuje sa | zatvorený |
| **22.4.2019** | **Veľkonočný pondelok** | **zatvorené** | **odvoz odpadu nebude vykonaný****rodinné domy: náhradné odvozy zmesového komunálneho odpadu budú vykonané v utorok 23.4.2019****rodinné domy: náhradné odvozy bioodpadu z hnedých nádob budú vykonané v stredu 24.4.2019****bytové domy: náhradné odvozy odpadu budú vykonané v termíne 20.4. – 27.4.2019** | **zatvorený** |
| **23.4.2019** | utorok | 7.00 – 16.00 | podľa harmonogramu | 8.00 – 18.00 |
| **24.4.2019** | streda | 7.00 – 16.00 | podľa harmonogramu | 8.00 – 18.00 |
| **25.4.2019** | štvrtok | 7.00 – 16.00 | podľa harmonogramu | 8.00 – 18.00 |
| **26.4.2019** | piatok | 7.00 – 16.00 | podľa harmonogramu | 8.00 – 18.00 |
| **27.4.2019** | **sobota** | zatvorené | podľa harmonogramu | 8.00 – 18.00 |

**\*Zákaznícke centrum zabezpečuje výlučne telefonické a e-mailové vybavenie požiadaviek od 7.00 do 12.00.**